סו בלאק (מדענית מחשב)

סוזאן אליזבת בלאק (ידועה גם בשם סו בלאק, ילידת 1962) היא מתכנתת, חוקרת ויזמת חברתית בריטית. בלאק יצרה את קמפיין "להציל את פארק בלצ'לי" להצלת האתר ששימש מרכז העצבים של פיצוח ההצפנות בבריטניה במלחמת העולם השנייה. מאז 2018 היא פרופסור למדעי המחשב ומקדמת טכנולוגיה באוניברסיטת דרהאם, בעבר עבדה באוניברסיטת ווסטמינסטר וביוניברסיטי קולג' לונדון.

 ילדות ולימודים 
בלאק עזבה את בית הספר ואת הבית בגיל 16, המינימלי המותר בחוק. היא נישאה בגיל 20 וילדה שלושה ילדים. בגיל 25, לאחר שבעלה גירש אותה ואת ילדיה מהבית באיומים על חייהם, הפכה לאם חד הורית וחיה במקלט לנשים מוכות.

בחיפוש אחר הזדמנויות פרנסה, היא השתתפה בקורס ערב במתמטיקה, בעקבותיו נרשמה לאוניברסיטה. היא קיבלה תואר במדעי המחשב ב־1993 מאוניברסיטת לונדון סאות' באנק, וב-2001 השלימה דוקטורט על חקר אפקט הפרפר בטכנולוגיות מידע..

 קריירה ומחקר 
בלאק שימשה חוקרת בכירה ביוניברסיטי קולג' לונדון.
לפני כן הייתה ראש החוג למדעי המחשב באוניברסיטת ווסטמינסטר. מאז 2018 היא משמשת פרופסור למדעי המחשב ומקדמת טכנולוגיה באוניברסיטת דרהאם, ופרופסור של כבוד ביוניברסיטי קולג' לונדון. בלאק הקימה את קבוצת BCSWomen, קבוצת התמחות של אגודת המחשבים הבריטית,Dr Sue Black|Committee|BCSWomen, British Computer Society. ועמדה בראשה מ-2001 עד 2008. היא פעילה למען נוכחות נשית בתחום מדעי המחשב.Sue Black profile,Skirts and Ladders.

 אקטיביזם 
 להציל את פארק בלצ'לי 
ממוזער|אחוזת פארק בלצ'לי
למשך מספר שנים עמדה בלאק בראש קמפיין למימון השחזור של פארק בלצ'לי, המרכז הבריטי שבו החוקרים במלחמת העולם השנייה פיענחו את ידיעות האויב.Cellan-Jones, Rory, Bletchley Park's social media war, BBC News, 18 March 2009. בשנת 2003 יצרה בלוג המספר על המקום לאחר שנחשפה למצבו הרעוע בעת ביקור, לאחר שראתה את שיחזור מכונת הבומב ולאחר שדיברה עם מעל לעשרת אלפים איש שעבדו במקום בזמן המלחמה.Brain, Jon, Neglect of Bletchley condemned, BBC News, 24 July 2008. באמצעות תמונה של אחד הבניינים במקום עם כיסוי ברזנט שנועד להגן על המבנה המתפורר, הצליחו לפתח שיח בנושא ולאחד מדעני מחשב בקריאה לשימור. תוך זמן קצר התווספה לבלוג פעילות משמעותית מצד בלאק וחברי הצוות של היוזמה ברשתות החברתיות, ובפרט בטוויטר. 

בסוף 2015 פרסמה בלאק ספר על הקמפיין, בשם "Saving Bletchley Park". הספר פורסם דרך הוצאת Unbound המתמחה בפרסום על בסיס מימון המונים, והיה הספר המהיר ביותר אי פעם בצבירת הכסף הנדרש לפרסומו במסגרת מימון המונים.

על פי ארגון Everywomen לקידום נשים בעסקים, בלאק "מפגינה תכונות של מנהיגה מודרנית", במיוחד בהקשר של שימוש ברשתות חברתיות. גם ב־BBC זיהו כי היא עושה שימוש מתוחכם בטוויטר ובפלטפורמות אחרות בקמפיינים שלה.

בלאק הקימה את ארגון Techmums לאמהות שמעוניינות להבין את הפעילות של ילדיהן באינטרנט. Techmums מציע ללא תשלום קורסים באבטחת מידע, בשימוש ברשתות חברתיות, בפייתון ובתחומים נוספים. מטרת הארגון היא לתת לנשים הללו ביטחון על ידי הגבלת הפער הדיגיטלי, כמו גם לעזור להן לצאת ממצבי עוני. הארגון מגדיר את עצמו "תוכנית מוכרת של סדנאות מעשיות וקצרות להקניית כישורים דיגיטליים" ויש לו קהילה וירטואלית תומכת.

בלאק הופיעה בשידורי הטלוויזיה, ברדיו ובכתבות של ה־BBC.

 פוליטיקה 
במרץ 2019 מפלגת השוויון לנשים הודיעה כי בלאק היא המועמדת שלה בבחירות 2021 לראשות עיריית לונדון. בפברואר 2020 יצאה הודעה כי בלאק פרשה ממועמדותה משיקולי בריאות, והוחלפה במאנדו רייד

 פרסים והצטינויות 
ב-2009 הייתה בלאק הזוכה הראשונה בפרס ג'ון איבינסון של אגודת המחשבים הבריטית בחברה המלכותית בלונדון. ב־2011 היא זכתה בפרס ההשראה הנשית של פפסיקו.

בלאק גם הייתה אחת מ־30 נשים שהופיעו בקמפיין "נשים ב־IT" של אגודת המחשבים הבריטית ב־2014, ושסיפורן הופיע בספר האלקטרוני "נשים ב־IT: השראה לדור הבא" שהוציאה האגודה.

ב-2015 הופיעה במקום השביעי ברשימת הנשים המשפיעות ביותר בתחום ה־IT בבריטניה של המגזין Computer Weekly.

ב-2016 הפכה לקצינה במסדר האימפריה הבריטית (OBE) על תרומתה בתחום הטכנולוגי.

ב-2017 זכתה בפרס על אימפקט חברתי מהמוסד האמריקאי AnitaB.org לקידום נשים בטכנולוגיה.

קישורים חיצוניים


הערות שוליים

קטגוריה:קצינים במסדר האימפריה הבריטית
קטגוריה:בוגרות אוניברסיטאות ומכללות בממלכה המאוחדת
קטגוריה:בוגרי אוניברסיטאות ומכללות בממלכה המאוחדת
קטגוריה:בריטיות שנולדו ב-1962
קטגוריה:בריטים שנולדו ב-1962